মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
ক্রিকেট বিশ্বকাপ ফাইনালের তালিকা
১৯৮৭ সালের প্রতিযোগিতাটি উপমহাদেশের ভারত ও পাকিস্তানে যৌথভাবে আয়োজিত হয়। কলকাতার ইডেন গার্ডেনসে অনুষ্ঠিত চূড়ান্ত খেলায় অস্ট্রেলিয়া ও ইংল্যান্ড মুখোমুখি হয়। দ্বিতীয়বারের মতো অংশগ্রহণ করে দল দু’টি তাদের প্রথম শিরোপা লাভে লড়াইয়ে নামে। টসে জয়ী হয়ে অস্ট্রেলিয়া ব্যাটিংয়ে নামে। ডেভিড বুনের ১২৫ বলে ৭৫ রানের কার্যকরী ও মাইক ভেলেটার ক্ষিপ্রগতির ৩১ বলে ৪৫ রানের কল্যাণে অস্ট্রেলিয়া ৫ উইকেটে ২৫৩ রান সংগ্রহ করে। এ প্রতিযোগিতায় প্রথমবারের মতো ৫০ ওভারের ইনিংস খেলা হয়। প্রায় ৭০,০০০ দর্শক সমাগমে ইংল্যান্ডের বিল অ্যাথে, মাইক গ্যাটিং ও অ্যালান ল্যাম্বের মাঝারি সারির ব্যাটিংয়ে কিছুটা প্রতিরোধ গড়ে তুললেও জয়ের জন্য চূড়ান্ত ওভারে ১৭ রানের প্রয়োজন পড়ে। কিন্তু শেষ ওভারে দলটি ৯ রান সংগ্রহ করে ও ৭ রানে পরাজিত হয়।